צ'סלי סאלנברגר

צ'סלי "סאלי" סאלנברגר (באנגלית: Chesley Burnett "Sully" Sullenberger III; נולד ב-23 בינואר 1951) הוא טייס קרב וקברניט מטוסי נוסעים לשעבר אמריקאי. התפרסם בעקבות היותו הקברניט בטיסה 1549 של יו אס איירווייז. במשך כחמישה חודשים היה נציגה הקבוע של ארצות הברית ב.

ביוגרפיה
סאלנברגר נולד בדניסון, טקסס למשפחה ממוצא גרמני-שווייצרי. יש לו אחות, מארי. כבר בצעירותו התעניין בתעופה ובנה מודלים של מטוסים. הוא גם נהג לצפות לעיתים קרובות בטיסות היוצאות והנכנסות מבסיס חיל האוויר הסמוך .

בעקבות היותו מחונן, התקבל לתיכון מנסה והיה נשיא מועדון הלטינית, וחלילן ראשי. סיים בהצטיינות יתרה מבין 350 בני המחזור שלו בתיכון דניסון. בגיל 16 קיבל רישיון לטוס במטוס הקל אראונקה צ'מפיון  שהיה אירוע מכונן בעבורו.

סאלנברגר סיים תואר במדעים  מהאקדמיה של חיל האוויר האמריקאי, וכן שני תארים שניים: בפסיכולוגיה של תעשיות  מאוניברסיטת פרדו ובאדמיניסטרציה ציבורית מאוניברסיטת צפון קולורדו .

ב-1973 סאלנברגר החל ללמוד טיסה בדאון, כחניך בחיל האוויר האמריקאי. הוא גויס להטסת מטוסי T-37 Tweet  וT-38 Talon בבסיס קולומבוס במיסיסיפי . לאחר שהשיג את כנפי הטיס הוא הודרך בהטסת F-4 פנטום בבסיס לוק באריזונה.

לאחר הצבתו באנגליה בבסיס לנקהאט  הוא הועבר לטייסת ה-428  באגף טיסה 474  שבבסיס נליס בנבדה. הוא השתתף במשימות הכוח הכחול  ותרגיל רד פלאג.

לפני טיסה 1549 של יו אס איירווייז ואחריה
משנת 1980 עד 2010 עבד סאלנברגר בחברת יו אס איירווייז ובשלוחתה פסיפיק סאות'ווסט איירליינס. הוא גם תפקד כמורה להטסת מטוסים בעלי מנוע אחד או שניים, ולהטסת דאונים.

כעובד החברה וכחבר ה-NTSB הוא לקח חלק בחקירה של טיסה 1771 של פאסיפיק סאות'ווסט איירליינס ובאסון בנמל התעופה בלוס אנג'לס .

בנוסף, עבד כמדריך ברשות התעופה הפדרלית כיועץ, כמדריך בהתאחדות הבינלאומית של טייסי מטוסי נוסעים  וחוקר בנושא ניהול משאבי אנוש בטיסות נוסעים .

ב-15 בינואר 2009, סאלנברגר הטיס את טיסה 1549 של יו אס איירווייז, מטוס איירבוס A320 מנמל התעופה לה גוארדיה שבניו יורק לשארלוט.

זמן קצר לאחר ההמראה שני מנועי המטוס איבדו את כוחם בעקבות התנגשות בלהקה  של אווזים קנדיים, ובעקבות כך לא ניתן היה כלל לשלוט בגובה המטוס.

לאחר שסאלנברגר ראה שאין אפשרות לחזור ללה גווארדיה או לנמל תעופה טיטרבורו , הוא נחת נחיתת חירום על נהר ההדסון. כל 155 הנוסעים ניצלו ונלקחו לעיר בידי מעבורות וסירות ששטו בסמוך.

בחקירה שבוצעה לאחר הטיסה, שבוצעה באמצעות סימולציות באתר האימונים של אירבוס בטולוז  נמצא שלסאלנברגר לא היו אפשרויות אחרות פרט לנחיתת חירום בהדסון.

המעשה זכה לשבחים מהנשיא היוצא ג'ורג' בוש הבן והנכנס ברק אובמה, וסאלנברגר הוזמן לטקס ההשבעה של אובמה עם אשתו ושאר צוות המטוס. גם בסנאט ובבית הנבחרים נערכו טקסים אשר הוקירו את מעשיו.

לאחר מכן נערכו אירועים רבים נוספים בהם ניתן לו כבוד על תפקודו בטיסה 1549 - משחקי פוטבול ובייסבול, אירועים של אגודות טיסה שונות ועוד.

פרישה ולאחריה
בשנת 2010 הודיע סאלנברגר על פרישתו מטיסה פעילה לאחר 30 שנה. את טיסתו האחרונה ערך עם סגנו בטיסה 1549 - ג'ף סקילס  מפורט לודרדייל לשארלוט.

בדצמבר של אותה השנה קיבל את אות לגיון הכבוד מצרפת. שנה לאחר מכן חנך במוזיאון הטיסה של הקרוליינות  את התצוגה על טיסה 1549, אשר כוללת את מטוס האירבוס מהטיסה.

בשנת 2019 כתב דוח ביקורת על התפקוד הלקוי של מטוסי בואינג 737 ועל כך שהם היו מעורבים בתאונות רבות אשר נבעו מתקלות מובנות .

בפברואר 2019 הביע תמיכה במועמדותו של ג'ו ביידן לנשיאות, ועבד עם ארגונים שונים כמו Vote Vets  וThe Lincoln Project  ליצירת פרסומות אודות עמדתו.

ב-15 ביוני 2021 הודיע הנשיא ביידן כי סאלנברגר הוא המועמד שלו לשגריר ארצות הברית בארגון הבינלאומי לתעופה אזרחית. בדצמבר 2021 אושר המינוי שלו בסנט ובפברואר 2022 נכנס לתפקיד וכיהן עד יולי 2022.

 הפרסים בהם זכה 
 American Speech-Language-Hearing Association (ASHA) Annie Glenn Award  - 2021
 Tony Jannus Award - 2018 
 2015 - EAA Freedom of Flight Award (with Jeff Skiles)
 2010 - מוזיאון האוויר והחלל הלאומי Trophy for Current Achievement (with rest of Flight 1549 crew)
 2010 - קצין לגיון הכבוד (2010).
 2009 - טיים 100
 2009 - Master's Medal from the Guild of Air Pilots and Air Navigators (with Flight 1549 crew) 
 2009 - יקיר העיר ניו יורק (with Flight 1549 crew) 
 2009 - יקיר העיר דנוויל, קליפורניה - 
 Chris Matthews' Hardball Award - 2009 
 Jabara Award - 2009
 Air League Founders' Medal - 2009 

 בתרבות 
השיר הצרפתי "A Real Hero"  משנת 2010, נכתב על קפטן צ'סלי סולנברגר. השיר שימש כשיר הנושא בסרט "דרייב" שיצא לאקרנים בשנת 2011.

ב-9 בספטמבר 2016 יצא לאקרנים הסרט "סאלי: נס על ההדסון" בבימויו של קלינט איסטווד על טיסה 1549 של יו אס איירווייז ועל הטייס צ'סלי סאלנברגר. טום הנקס מגלם את הקברניט "סאלי", ארון אקהרט בתפקיד טייס המשנה ולורה ליני בתפקיד אשתו של "סאלי".

קישורים חיצוניים



קטגוריה:אמריקאים ילידי טקסס
קטגוריה:טייסי חיל האוויר של ארצות הברית
קטגוריה:מעוטרי אות לגיון הכבוד
קטגוריה:ניצולי תקריות ואסונות תעופה
קטגוריה:בוגרי אקדמיית חיל האוויר של ארצות הברית
קטגוריה:בוגרי אוניברסיטת צפון קולורדו
קטגוריה:בוגרי אוניברסיטת פרדו
קטגוריה:אמריקאים שנולדו ב-1951